ร้านอาหารโต้รุ่งติดถนนพหลโยธิน ใกล้กับทางแยกกับถนนมิตรภาพ สำหรับใครที่ผ่านเข้าเมืองสระบุรีมุ่งหน้าลงใต้ ก่อนออกจากตัวเมืองจะเจอร้านอยู่ริมถนน จะมีรถจอดอยู่เต็มหน้าร้าน (เขามีที่จอดอยู่ด้านหลัง)

กับข้าวที่นี่จะออกอารมณ์ร้านข้าวต้มทั่วไปครับ มีเมนูแกงและต้มต่างๆ ที่เหลือก็จะเป็นแนวตามสั่งและอาหารทะเล จานแนะนำเลยคือผัดคะน้าหมูกรอบ ผัดผักบุ้ง และปลาหมึกผัดไข่เค็ม

สำหรับคนที่ไม่ชอบของมัน อย่าสั่งมันปากล่ะครับ เพราะอาหารที่นี่ถือว่ามันได้ที่เลย หน้าร้านจะมีร้านโจ๊กสำหรับคนอยากทานของเบา และขนมของฝากสำหรับใครที่อยากซื้อนำกลับไปฝากที่บ้าน